
प्रतिवादी
जिल्ला बारा साबिक पिप्रा सिमरा गा.बि.स. वडा नं.6 हाल परिवर्तित जितपुर सिमरा उ.म.न.पा. वडा नं.4 औराहा टोल बस्ने शेष हकीमको छोरा बर्ष 40 को रफिक हुसेन...........1

वादी
ई.प्र.का.पटेर्वासुगौली पर्साका, प्र.स.नि. रविन्द्र प्रसाद चौधरी समेतको प्रतिवेदनले 
नेपाल सरकार..........................१





	
   प्रस्तुत मुद्दा यस कार्यालयको क्षेत्राधिकार भित्र पर्ने भई यस मुद्दाको संक्षिप्त तथ्य एवं ठहर यस प्रकार छः-
तथ्य-खण्ड
1. [bookmark: जाहेरीप्रतिवेदनसंक्षिप्तव्यहोरा]प्रतिवादीले प्रहरी कार्यलयको गेट बाहिर प्रहरी कर्मचारीलाई अपशब्द प्रयोग गरी गालीगलौज गर्दै हातपात समेतको प्रयास गरी अभद्र व्यवहार गरेको भन्ने प्रहरी प्रतिवेदन.।
2. प्रतिवादीले प्रहरी कार्यलयको गेट बाहिर प्रहरी कर्मचारीलाई अपशब्द प्रयोग गरी गालीगलौज गर्दै हातपात समेतको प्रयास गरी अभद्र व्यवहार गरेको भन्ने समेत व्यहोराको घटनास्थल मुचुल्का ।
3. मैले प्रहरी कार्यलयको गेट बाहिर प्रहरी कर्मचारीलाई अपशब्द प्रयोग गरी गालीगलौज गर्दै हातपात समेतको प्रयास गरी अभद्र व्यवहार गरेकोले मलाई प्रहरीले पक्राउ गरेको हो भन्ने रफिक हुसेनको बयान कागज।
4. प्रहरी कार्यलयको गेट बाहिर प्रहरी कर्मचारीलाई अपशब्द प्रयोग गरी गालीगलौज गर्दै हातपात समेतको प्रयास गरी अभद्र व्यवहार गरेकोले प्रतिवादीलाई कानून बमोजिम कारवाही हुनु पर्छ भनि मौकामा बुझिएका हरिशंकर प्रसाद चौरसिया समेतको घटनाविवरण कागज।
5. जिल्ला सरकारी वकिल कार्यालय, पर्साको अभियोग पत्र । 
6. रफिक हुसेन यस कार्यालयमा उपस्थित भई गरेको साविती बयान ।
 
ठहर-खण्ड
[bookmark: ठहरखण्ड]         यसमा मिति २०८३।०३।२५ गते अं.16:50 बजेको समयमा जिल्ला पर्सा जिराभवानी गा.पा.वडा नं.1 गम्हरिया चौक स्थित हुलाकी राजमार्ग सडकमा प्र. 2-03-001 त.5185 नं. ट्याक्टरबाट भएको दुर्घटना सम्बन्धमा सोधपुछ अनुसन्धानका लागि रफिक हुसेनलाई नियन्त्रणमा लिई मिति 2083।०३।२६ गते अं.16:00 बजेको समयमा निज रफिक हुसेनलाई निजको आफन्तलाई बोलाई जिम्मा जमानी लगाई छाडेकोमा निजले रिस आवेशमा प्रहरी कार्यलयको गेट बाहिर प्रहरी कर्मचारीलाई अपशब्द प्रयोग गरी गालीगलौज गर्दै हातपात समेतको प्रयास गरी अभद्र व्यवहार गरेकोले निजलाई पक्राउ गरी आवश्यक कारवाहीको लागी पेश गरेको भन्ने व्यहोराको प्र.स.नि. रबिन्द्र प्रसाद चौधरी समेतको प्रतिवेदन तथा घटनास्थल मुचुल्का, सोही व्यहोरालाई पुर्ण समर्थन हुने गरी मौकामा बुझिएका घटनाविवरणको साक्षीहरुले गरी दिएको कागज तथा अधिकार प्राप्त अधिकारी समक्ष यी प्रतिवादी रफिक हुसेनले गरेको बयान तथा रफिक हुसेन यस कार्यालयमा उपस्थित भई गरेको साविती बयान समेतको आधारमा यी प्रतिवादी रफिक हुसेनले मुलुकी अपराध संहिता,२०७४ को दफा 118 (१) बमोजिम कसूर गरेको ठहर्छ। यसरी प्रतिवादीले हाकी चलाएको प्र. 2-03-001 त.5185 नं. ट्याक्टरबाट भएको दुर्घटनामा  सोधपुछ अनुसन्धानका लागि निजलाई नियन्त्रणमा लिई  निजको आफन्तलाई बोलाई जिम्मा जमानी लगाई छाडेकोमा निजले रिस आवेशमा प्रहरी कार्यलयको गेट बाहिर प्रहरी कर्मचारीलाई अपशब्द प्रयोग गरी गालीगलौज गर्दै हातपात समेतको प्रयास गरी अभद्र व्यवहार गरेको तथ्य स्थापित हुन गएको देखिएको अवस्था समेतलाई बिश्लेषण गरी मुलुकी अपराध संहिता,२०७४ को दफा 118(२) बमोजिम प्रतिवादी रफिक हुसेनलाई कैद 13 दिन जरिवाना रु.5000/- अक्षरेपी पाँच हजार मात्र हुने ठहर्छ। सो ठहर्नाले अरुमा तपसिल बमोजिम गर्नु भनी यो फैसला गरिदिए।
तपसिल खण्ड
1. माथि इन्साफ खण्डमा लेखिए बमोजिम मुलुकी अपराध संहिता,२०७४ को दफा 118 (१) बमोजिमको अपराधमा ऐ.संहिताको दफा 118 (२) बमोजीम प्रतिवादी रफिक हुसेनलाई ठहरेको कैद 13 दिनको हकमा निज मिति 2083/03/26 देखि 2083/04/06 सम्म हिरासतमा बसी कैद भुक्तान गरिसकेको र जरिवानाको हकमा निज प्रतिवादी रफिक हुसेनबाट  जरिवाना रकम रु.5000/- असुल उपर गर्नु  --------------------------------------------------------------------------------------1
2. प्रस्तुत फैसलामा चित नबुझे ७० दिन भित्र पर्सा जिल्ला अदालत वीरगंजमा पुरावेदन गर्नुभनी प्रतिवादीलाई पुनरावेदनको म्याददिनु-------------------------------------------------------------१
3. फैसलाको जानकारी जिल्ला सरकारी वकिल कार्यालय पर्सालाई दिनु-------------------------------१
4. प्रस्तुत मुद्दाको दायरी लगत कट्टा गर्नु र सरोकारवालाले फैसलाको नक्कल माँग गरेमा रितपुर्वक नक्कल दिनु-------------------------------------------------------------------------------------------1

     भोला दाहाल
प्रमुख जिल्ला अधिकारी






ईति सम्बत् 2083 श्रावण महिना 7 गते विहीवार रोज 5/ ने.सं. 1146 दिलाथ्व नवमी, शुभम् .....

भोला दाहाल
प्रमुख जिल्ला अधिकारी

